open-index/open-wikipedia-markdown huggingface dataset:
মনসুর বিন হামাদ আল মালিক

**মনসুর বিন হামাদ আল-মালিক** (মৃত্যু: ১২ মার্চ ২০১৮) ছিলেন একজন বিশিষ্ট ইসলামি আইনজ্ঞ ও বিচারক। তিনি সৌদি আরবের দিওয়ান আল-মাজালিমের (অভিযোগ বোর্ড) প্রধান হিসেবে দায়িত্ব পালন করেছেন। তিনি আল-মালিক পরিবারের প্রধান এবং সৌদি সাংবাদিক সমিতির সভাপতি খালিদ বিন হামাদ আল-মালিকের জ্যেষ্ঠ ভ্রাতা ছিলেন।

## বংশপরিচয়
তার পূর্ণ বংশধারা হলো: মনসুর বিন হামাদ বিন মনসুর বিন দাখিল বিন হামাদ বিন মালিক বিন হামাদ বিন রাসিস আল-রাসিস।

## শিক্ষাজীবন ও কর্মজীবন
শেখ মনসুর তার নিজ শহর আল-রাসে প্রাথমিক শিক্ষা সমাপ্ত করার পর উচ্চশিক্ষার অন্বেষণে রাজধানী রিয়াদে গমন করেন। সেখানে তিনি প্রখ্যাত আলেম শেখ মুহাম্মদ বিন ইব্রাহিম আল আশ-শেখ এবং শেখ আবদুল লতিফ বিন ইব্রাহিম আল আশ-শেখের তত্ত্বাবধানে শিক্ষা লাভ করেন। তাদের নিকট তিনি ফিকহ, তাওহিদ, তাফসির, ফারায়েজ (উত্তরাধিকার আইন) এবং আরবি ভাষা অধ্যয়ন করেন। ১৩৭২ হিজরিতে তিনি রিয়াদের বৈজ্ঞানিক ইনস্টিটিউটে ভর্তি হন এবং ১৩৭৫ হিজরিতে সেখান থেকে মাধ্যমিক সনদ লাভ করেন। পরবর্তীতে তিনি শরিয়াহ বিজ্ঞান অনুষদ থেকে ১৩৭৯ হিজরিতে উচ্চতর ডিগ্রি (স্নাতক) অর্জন করেন।

শেখ মনসুরের পেশাগত জীবন ছিল অত্যন্ত সমৃদ্ধ:

# ১৩৬৮ হিজরিতে প্রাথমিক শিক্ষা শেষ করার পর তিনি রিয়াদের আল-আহলিয়া স্কুলে শিক্ষক হিসেবে যোগদান করেন। এরপর তিনি রিয়াদের আল-ফয়সালিয়া স্কুলে প্রায় চার বছর শিক্ষকতা করেন।
# ১৩৭২ হিজরিতে তিনি শিক্ষকতা পেশা ত্যাগ করে রিয়াদের বৈজ্ঞানিক ইনস্টিটিউটে পুনরায় পড়াশোনা শুরু করেন। শরিয়াহ কলেজ থেকে স্নাতক হওয়ার এক বছর পূর্বে তাকে আল-মাজমাহ বৈজ্ঞানিক ইনস্টিটিউটে শিক্ষকতার দায়িত্ব প্রদান করা হয়। সেখানে এক বছর দায়িত্ব পালনের পর ১৩৭৯ হিজরিতে স্নাতক সম্পন্ন করে তিনি রিয়াদ বৈজ্ঞানিক ইনস্টিটিউটে শিক্ষক হিসেবে নিযুক্ত হন।
# ১৩৮১ হিজরিতে তিনি দিওয়ান আল-মাজালিমে (অভিযোগ বোর্ড) শরিয়াহ তদন্তকারী হিসেবে কর্মজীবন শুরু করেন। এরপর তিনি পর্যায়ক্রমে বিচারিক পদমর্যাদায় পদোন্নতি লাভ করেন; প্রথমে আদালত (খ) এর প্রধান এবং পরবর্তীতে আদালত (ক) এর প্রধান হিসেবে দায়িত্ব পালন করেন। দিওয়ানে কর্মরত থাকাকালীন তিনি বিচারিক কাঠামোর সর্বোচ্চ স্তর 'আপিল কমিটির প্রধান' (রইস হাইয়াত তাময়িজ) পদে উন্নীত হন।
# ১৩৯৬ হিজরিতে তিনি দিওয়ান আল-মাজালিমের উপ-প্রধান এবং পরবর্তীতে ভারপ্রাপ্ত প্রধান হিসেবে নিযুক্ত হন।

## উল্লেখযোগ্য রচনা
শেখ মনসুর বিভিন্ন সময়ে বেশ কিছু গুরুত্বপূর্ণ গবেষণা প্রবন্ধ, পুস্তিকা ও বক্তৃতা প্রদান করেছেন। তার মধ্যে উল্লেখযোগ্য হলো:

* *মুতাক্কিরাত ফি (আল-ফাসল ফিল মাজালিম ফিল মামল্লাকাতিল আরাবিয়াতুস সাউদিয়া)* (সৌদি আরবে অভিযোগ নিষ্পত্তি সংক্রান্ত স্মারক)। এটি সৌদি আরব প্রতিষ্ঠার শতবর্ষ উপলক্ষে প্রস্তুতকৃত একটি গবেষণা প্রবন্ধ, যা তিনি ৯ শাওয়াল ১৪১৯ হিজরিতে পাঠ করেন এবং ১৪২০ হিজরিতে এটি গ্রন্থাকারে প্রকাশিত হয়।
* *আল-ওয়াকত ওয়া আহমিয়াতুহু* (সময় ও এর গুরুত্ব) শীর্ষক একটি গবেষণা প্রবন্ধ।

## তথ্যসূত্র

বিষয়শ্রেণী:শরিয়া বিচারক
বিষয়শ্রেণী:২০১৮-এ মৃত্যু
বিষয়শ্রেণী:রিয়াদের ব্যক্তি
আলি বিন হামুদ

**[[সৈয়দ]] আলি বিন হামুদ আল-বুসাইদি** (৭ জুন ১৮৮৪ – ২০ ডিসেম্বর ১৯১৮; ), যিনি **আলি ২য়** নামেও পরিচিত, ছিলেন ১৯০২ থেকে ১৯১১ সাল পর্যন্ত জাঞ্জিবারের অষ্টম সুলতান।

## জীবনী
১৯০২ সালের ১৮ জুলাই তার পিতা অর্থাৎ সপ্তম সুলতানের মৃত্যুর দুই দিন পর, ২০ জুলাই আলিকে জাঞ্জিবারের সুলতান হিসেবে ঘোষণা করা হয়। তিনি প্রাপ্তবয়স্ক হওয়ার আগ পর্যন্ত একটি প্রতিনিধি পরিষদ (রেজেন্সি) শাসনকার্য পরিচালনা করে।

তিনি ১৯০২ সালে জাঞ্জিবারের চুকওয়ানি প্রাসাদে চুকওয়ানি বিনতে ফয়সাল ইবনে তুর্কি আল-বুসাইদিকে (কখনও কখনও ওমানের সুলতান ফয়সাল ইবনে তুর্কির কন্যা হিসেবে উল্লেখ করা হয়) বিবাহ করেন।

অসুস্থতার কারণে তিনি মাত্র কয়েক বছর সুলতান হিসেবে দায়িত্ব পালন করতে পেরেছিলেন। ১৯১১ সালের ৯ ডিসেম্বর তিনি তার ভগ্নিপতি খলিফা বিন হারুব আল-বুসাইদির অনুকূলে সিংহাসন ত্যাগ করেন। 

তার শাসনামলে ১৯০৯ সালে উপপত্নী প্রথা রদ করার মাধ্যমে জাঞ্জিবারে দাসপ্রথা সম্পূর্ণভাবে বিলুপ্ত হয়।

শারীরিক অসুস্থতার কারণে ১৯১১ সালের ডিসেম্বরে সিংহাসন ত্যাগের পর আলি ২য় ইউরোপে বসবাস শুরু করেন। তিনি ১৯১৮ সালে প্যারিসে মৃত্যুবরণ করেন। জাঞ্জিবার এবং ওমানের আল-বুসাইদি/আল-সাইদ রাজবংশীয় নেটওয়ার্কের মধ্যে তার সন্তানদের বিভিন্ন ভূমিকা ও সংযোগ বজায় ছিল।

## টীকা

## তথ্যসূত্র

বিষয়শ্রেণী:১৮৮৪-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:আল সাইদ রাজবংশ
বিষয়শ্রেণী:সিংহাসনচ্যুত রাজশাসক
বিষয়শ্রেণী:জাঞ্জিবারের সুলতান
বিষয়শ্রেণী:জাঞ্জিবারের রাজপরিবার
বিষয়শ্রেণী:পের লাশেজ সমাধিক্ষেত্রে সমাহিত
বিষয়শ্রেণী:১৯শ শতাব্দীর আরব ব্যক্তি
বিষয়শ্রেণী:২০শ শতাব্দীর আরব ব্যক্তি
বিষয়শ্রেণী:১৯শ শতাব্দীর ওমানি ব্যক্তি
বিষয়শ্রেণী:সুলতানের পুত্র
বিষয়শ্রেণী:২০শ শতাব্দীর ওমানি ব্যক্তি
বিষয়শ্রেণী:২০শ শতাব্দীর আফ্রিকার রাজশাসক
হামুদ বিন মোহাম্মদ

সৈয়দ **[[স্যার]] হামুদ বিন মোহাম্মদ আল-বুসাইদি**, জিসিএসআই (; আনু. ১৮৫৩ – ১৮ জুলাই ১৯০২) ছিলেন জাঞ্জিবারের সপ্তম সুলতান।

## জীবনী
সৈয়দ হামাদ বিন থুয়াইনির মৃত্যুর পর ব্রিটিশ কনসাল স্যার বাসিল কেভের সমর্থনে হামুদ সুলতান হন। তিনি প্রাসাদে প্রবেশের আগেই সিংহাসনের আরেক দাবিদার সৈয়দ খালিদ বিন বারঘাশ প্রাসাদ দখল করে নিজেকে সুলতান ঘোষণা করেন। ব্রিটিশরা এর প্রতিবাদে পরের দিন অর্থাৎ ২৬ আগস্ট ১৮৯৬-এ খালিদ ও তার অনুসারীদের ২৭ আগস্ট সকাল ৯টার মধ্যে প্রাসাদ খালি করার আল্টিমেটাম দেয়। যখন তিনি তা প্রত্যাখ্যান করেন, তখন ব্রিটিশ রাজকীয় নৌবাহিনীর যুদ্ধজাহাজগুলো প্রাসাদ এবং শহরের অন্যান্য কৌশলগত স্থানে গোলাবর্ষণ শুরু করে। এর ফলে খালিদ ও তার দল পালিয়ে যেতে বাধ্য হয়। *[[গিনেস বিশ্ব রেকর্ড]]* অনুযায়ী, এর ফলে সৃষ্ট ইঙ্গ-জাঞ্জিবার যুদ্ধ ছিল ইতিহাসের সংক্ষিপ্ততম যুদ্ধ এবং একই দিনে হামুদ সুলতান হিসেবে দায়িত্ব গ্রহণ করেন। তিনি ব্রিটিশদের কাছে আগের চেয়ে অনেক বেশি ঋণী হয়ে পড়েন।

হামুদ জাঞ্জিবারে দাসপ্রথা বিলোপের দাবি জানান এবং উপপত্নী ছাড়া অন্য সকল দাসদের মুক্ত করার আদেশ দেন (উপপত্নী প্রথা ১৯০৯ সালে বিলুপ্ত হয়।)

১৯০২ সালে তার মৃত্যুর পর তার জ্যেষ্ঠ পুত্র সৈয়দ আলি বিন হামুদ স্থলাভিষিক্ত হন।

## উত্তরাধিকার
তার স্ত্রী সৈয়দা খানফোরা বিনতে মাজিদ আল-বুসাইদির (জাঞ্জিবারের প্রথম সুলতানের কন্যা) গর্ভে তার দশজন সন্তান ছিল:

*সৈয়দ আলি বিন হামুদ আল-বুসাইদি, জাঞ্জিবারের ৮ম সুলতান
*সৈয়দ মাজিদ বিন হামুদ আল-বুসাইদি
*সৈয়দ সৌদ বিন হামুদ আল-বুসাইদি
*সৈয়দ তৈমুর বিন হামুদ আল-বুসাইদি
*সৈয়দ ফয়সাল বিন হামুদ আল-বুসাইদি
*সৈয়দ মোহাম্মদ বিন হামুদ আল-বুসাইদি
*সৈয়দা মাতুকা বিনতে হামুদ আল-বুসাইদি (যিনি জাঞ্জিবারের ৯ম সুলতান সৈয়দ খলিফা বিন হারুব আল-বুসাইদিকে বিবাহ করেন)
*সৈয়দা বোরান বিনতে হামুদ আল-বুসাইদি (যিনি জাঞ্জিবারের চতুর্থ সুলতানের পুত্র সৈয়দ সাইদ বিন আলীকে বিবাহ করেন)
*সৈয়দা মিশান বিনতে হামুদ আল-বুসাইদি (বোরানের যমজ বোন)
*সৈয়দা হাকিমা বিনতে হামুদ আল-বুসাইদি

## সম্মাননা
* অর্ডার অব দ্যা স্টার অব ইন্ডিয়া (জিসিএসআই) – ১৮৯৪

## তথ্যসূত্র

বিষয়শ্রেণী:আল সাইদ রাজবংশ
বিষয়শ্রেণী:১৮৫০-এর দশকে জন্ম
বিষয়শ্রেণী:১৯০২-এ মৃত্যু
বিষয়শ্রেণী:জাঞ্জিবারের সুলতান
বিষয়শ্রেণী:জাঞ্জিবারের রাজপরিবার
বিষয়শ্রেণী:১৯শ শতাব্দীর আরব ব্যক্তি
বিষয়শ্রেণী:১৯শ শতাব্দীর ওমানি ব্যক্তি
হামাদ বিন থুয়াইনি

**সৈয়দ হামাদ বিন থুয়াইনি আল-বুসাইদি** () ( – ২৫ আগস্ট ১৮৯৬) ছিলেন জাঞ্জিবারের পঞ্চম সুলতান। তিনি ৫ মার্চ ১৮৯৩ থেকে ২৫ আগস্ট ১৮৯৬ পর্যন্ত জাঞ্জিবার শাসন করেন।

## জীবন
হামাদ বিন থুয়াইনি আল-বুসাইদি ১৮৫৭ সালে সম্ভবত জাঞ্জিবারে জন্মগ্রহণ করেন। তিনি সুলতান থুয়াইনি বিন সাইদের পুত্র ছিলেন।

তিনি তার চাচাতো বোন সৈয়দা তুর্কিয়া বিনতে তুর্কি আল-সাইদিকে বিবাহ করেন, যিনি ওমানের সুলতান তুর্কি বিন সাইদের কন্যা ছিলেন। ১৮৯৬ সালের ২৫ আগস্ট বেলা ১১:৪০ মিনিটে হামাদ আকস্মিকভাবে মৃত্যুবরণ করেন। ধারণা করা হয় যে, তার চাচাতো ভাই খালিদ বিন বারঘাশ তাকে বিষ প্রয়োগ করেছিলেন। হামাদের মৃত্যুর পর খালিদ নিজেকে নতুন সুলতান হিসেবে ঘোষণা করেন এবং ইঙ্গ-জাঞ্জিবার যুদ্ধের পর ব্রিটিশ সামরিক বাহিনীর দ্বারা অপসারিত হওয়ার আগে তিন দিন এই পদে আসীন ছিলেন।

## বিদেশী সম্মাননা
* : গ্র্যান্ড ক্রস অফ দ্য অর্ডার অফ দ্য ক্রাউন অফ ইতালি (১৮৯৩)
* : নাইট গ্র্যান্ড কমান্ডার অফ দ্য অর্ডার অব দ্যা স্টার অব ইন্ডিয়া (১৮৯৪)
* : গ্র্যান্ড ক্রস অফ দ্য অর্ডার অফ দ্য রেড ঈগল, ১ম শ্রেণী (১৮৯৫)

## উদ্ধৃতি

বিষয়শ্রেণী:১৮৫০-এর দশকে জন্ম
বিষয়শ্রেণী:১৮৯৬-এ মৃত্যু
বিষয়শ্রেণী:জাঞ্জিবারের সুলতান
বিষয়শ্রেণী:জাঞ্জিবারের রাজপরিবার
বিষয়শ্রেণী:আল সাইদ রাজবংশ
বিষয়শ্রেণী:১৯শ শতাব্দীর আরব ব্যক্তি
বিষয়শ্রেণী:১৯শ শতাব্দীর আফ্রিকার রাজশাসক
বিষয়শ্রেণী:১৯শ শতাব্দীর ওমানি ব্যক্তি
কুমিল্লা উন্নয়ন কর্তৃপক্ষ

**কুমিল্লা উন্নয়ন কর্তৃপক্ষ** হল গৃহায়ন ও গণপূর্ত মন্ত্রণালয়ের অধীনে একটি বাংলাদেশ সরকারি সংস্থা যা  কুমিল্লা শহরের উন্নয়নের জন্য তদারকি করে।
## ইতিহাস
## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:কুমিল্লা ভিত্তিক সংগঠন
বিষয়শ্রেণী:২০২৬-এ বাংলাদেশে প্রতিষ্ঠিত
বিষয়শ্রেণী:২০২৬-এ প্রতিষ্ঠিত সরকারি সংস্থা
ময়মনসিংহ উন্নয়ন কর্তৃপক্ষ

**ময়মনসিংহ উন্নয়ন কর্তৃপক্ষ** হলো গৃহায়ন ও গণপূর্ত মন্ত্রণালয়ের অধীনে একটি বাংলাদেশ সরকারি সংস্থা যা ব্রহ্মপুত্র নদের তীরে অবস্থিত ময়মনসিংহ শহরের উন্নয়নের জন্য তদারকি করে।

## ইতিহাস
## তথ্যসূত্র

বিষয়শ্রেণী:ময়মনসিংহ
বিষয়শ্রেণী:২০২৬-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
জ্যানেট বার্নস

**জ্যানেট বার্নস**,  হলেন একজন ব্রিটিশ কিউরেটর এবং প্রাক্তন জাদুঘর পরিচালক। তিনি ২০০২ থেকে ২০১৫ সাল পর্যন্ত ইয়র্ক মিউজিয়াম ট্রাস্টের প্রধান নির্বাহী কর্মকর্তা ছিলেন।

## কর্মজীবন
বার্নস ১৯৭৯ থেকে ১৯৯৯ সাল পর্যন্ত শেফিল্ড বিশ্ববিদ্যালয়ের টার্নার মিউজিয়াম অফ গ্লাসের অনারারি কিউরেটর ছিলেন। শেফিল্ডে থাকাকালীন তিনি শেফিল্ড গ্যালারি এবং জাদুঘরে বিভিন্ন ধরণের কিউরেট সংক্রান্ত এবং ব্যবস্থাপনার ভূমিকা পালন করেছিলেন, যার মধ্যে ছিল রাসকিন গ্যালারি এবং রাসকিন ক্রাফট গ্যালারি খোলা, যেখানে জন রাসকিনের শিক্ষামূলক সংগ্রহ ছিল।

বার্নস ১৯৯৯ থেকে ২০০২ সাল পর্যন্ত ক্রাফটস কাউন্সিলের পরিচালক ছিলেন এবং ২০০৫ থেকে ২০১৩ সাল পর্যন্ত ইয়র্কশায়ারে আর্টস কাউন্সিল ইংল্যান্ডের চেয়ারপারসন ও জাতীয় কাউন্সিলের সদস্য ছিলেন। তিনি জাতীয় ঐতিহ্য স্মারক তহবিল কমিটির সদস্য এবং অক্সফোর্ড বিশ্ববিদ্যালয়ের মানবিক বহিরাগত উপদেষ্টা বোর্ডের সদস্য। বার্নস ২০০২ সালে প্রতিষ্ঠাকাল থেকে শুরু করে ২০১৫ সালের নভেম্বর পর্যন্ত ইয়র্ক মিউজিয়াম ট্রাস্টের সিইও ছিলেন। এর পরে রেয়ান কিং তাঁর স্থলাভিষিক্ত হন।

জন রাস্কিনের শিক্ষামূলক দাতব্য সংস্থা গিল্ড অফ সেন্ট জর্জের একজন পরিচালক হলেন বার্নস। তিনি অ্যান্থনি শ কালেকশন ট্রাস্টের একজন ট্রাস্টি এবং ডিসিএমএস মিউজিয়াম রিভিউয়ের চ্যালেঞ্জ কমিটির সদস্য। 

## পুরস্কার
জাদুঘর ও শিল্পকলায় কাজের জন্য বার্নসকে তিনটি সম্মানসূচক ডক্টরেট ডিগ্রি প্রদান করা হয়েছে: শেফিল্ড বিশ্ববিদ্যালয় (২০০০), শেফিল্ড হ্যালাম বিশ্ববিদ্যালয় (২০০১), এবং ইয়র্ক বিশ্ববিদ্যালয় (২০১৩)।

জাদুঘরে পরিষেবা প্রদানের জন্য ২০১৪ সালের নববর্ষ সম্মাননায় বার্নসকে কমাণ্ডার অফ দ্য অর্ডার অফ দ্য ব্রিটিশ এম্পায়ার (সিবিই) নিযুক্ত করা হয়।

## প্রকাশনা

* বার্নস, জে. ১৯৮২। *পার্সি হর্টন, ১৮৯৭-১৯৭০, শিল্পী ও পরমসুন্দরবাদী* । শেফিল্ড: গ্রেভস আর্ট গ্যালারি।
* বার্নস, জে. ১৯৮৪। *জে. জি. গ্রেভস : শেফিল্ড ব্যবসায়ী, শিল্প সংগ্রাহক এবং হিতৈষী* । শেফিল্ড: গ্রেভস আর্ট গ্যালারি।
* বার্নস, জে. ১৯৮৫। *শেফিল্ডে রাস্কিন: দ্য রাস্কিন গ্যালারি, সেন্ট জর্জের গিল্ডের সংগ্রহ, শেফিল্ড* । শেফিল্ড।
* বার্নস, জে. ১৯৮৬। *হ্যারি ই. অ্যালেনের আলংকারিক চিত্রকর্ম, (১৮৯৪-১৯৫৮)* । শেফিল্ড: শেফিল্ড আর্টস বিভাগ।

## তথ্যসূত্র

## বহিঃসংযোগ

* ১২ ফেব্রুয়ারী ২০১৩, ইয়র্ক বিশ্ববিদ্যালয় থেকে সম্মানসূচক ডক্টরেট ডিগ্রি পাচ্ছেন জ্যানেট বার্নস।

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:শেফিল্ডের ব্যক্তি
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
জ্যানেট বার্নেট

**জ্যানেট হাইন বার্নেট** কলোরাডো স্টেট ইউনিভার্সিটি-পুয়েবলোর গণিতের অধ্যাপক, তিনি সেট তত্ত্ব, গাণিতিক যুক্তি, গণিতের ইতিহাস, গণিতে নারী এবং গণিত শিক্ষায় আগ্রহী।

## শিক্ষা এবং কর্মজীবন
বার্নেট মূলত কলোরাডোর পুয়েবলোর অধিবাসী। তিনি কলোরাডো স্টেট ইউনিভার্সিটিতে স্নাতক ডিগ্রি অর্জন করেন। তিনি ইঞ্জিনিয়ারিংয়ে ভর্তি হয়েছিলেন কিন্তু তারপর বিষয় পরিবর্তন করেন এবং গণিত ও মানবিক বিভাগে ডাবল মেজর ডিগ্রি অর্জন করেন। তিনি ১৯৮১ সালে স্নাতক ডিগ্রি অর্জন করেন, ১৯৮২ থেকে ১৯৮৪ সাল পর্যন্ত মধ্য আফ্রিকান প্রজাতন্ত্রের বাম্বারিতে গণিত পড়াতে পিস কর্পসে দায়িত্ব পালন করেন, এবং এটি করতে গিয়ে গণিত পড়ানোর প্রতি তাঁর ভালোবাসা খুঁজে পান।

তিনি ১৯৯০ সালে কলোরাডো বোল্ডার বিশ্ববিদ্যালয় থেকে ডক্টরেট ডিগ্রি অর্জন করেন। তাঁর গবেষণাপত্র, *"র‍্যাণ্ডম রিয়েলস, কোহেন রিয়েলস অ্যাণ্ড ভ্যারিয়েন্টস অফ মার্টিন'স অ্যাক্সিয়মস"* সেট তত্ত্ব সম্পর্কিত ছিল; তিনি রিচার্ড লেভারের তত্ত্বাবধানে গবেষণাটি করেছিলেন। একই বছরে তিনি সিএসইউ পুয়েবলো অনুষদে যোগদান করেন।

একটি হাইপারবোলিক কোণের হাইপারবোলিক ফাংশন বোঝার সুবিধার্থে, তিনি "এন্টার, স্টেজ সেন্টার: দ্য আর্লি ড্রামা অফ দ্য হাইপারবোলিক ফাংশনস" নাটকটি রচনা করেছিলেন।

## স্বীকৃতি
২০১৫ সালে, বার্নেট ম্যাথমেটিক্যাল অ্যাসোসিয়েশন অফ আমেরিকার ডিস্টিংগুইশড কলেজ বা বিশ্ববিদ্যালয় শিক্ষাদানের জন্য বার্টন ডব্লিউ জোন্স পুরস্কার জিতেছিলেন। ২০১৭ সালে, তিনি তাঁর নিজস্ব ক্যাম্পাসের বাইরেও শিক্ষাদানের ক্ষেত্রে শ্রেষ্ঠত্বের জন্য ডেবোরা এবং ফ্র্যাঙ্কলিন হাইমো পুরস্কার জিতেছিলেন।  এই পুরস্কারটি বিশেষ করে গণিতের ইতিহাস এবং এর মূল উৎস নথিগুলিকে গণিতের শিক্ষাদানে একীভূত করার ক্ষেত্রে তাঁর কাজ এবং গণিত স্কুল শিক্ষকদের পরামর্শদানের জন্য তাঁর কাজের স্বীকৃতিস্বরূপ।

## তথ্যসূত্র




বিষয়শ্রেণী:ইউনিভার্সিটি অব কলোরাডো বোল্ডারের প্রাক্তন শিক্ষার্থী
বিষয়শ্রেণী:কলোরাডো স্টেট ইউনিভার্সিটির প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:২১শ শতাব্দীর মার্কিন নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
খাঁনবাড়ী মসজিদ কমপ্লেক্স

**খাঁনবাড়ী মসজিদ কমপ্লেক্স** তিনটি এককক্ষের পৃথক প্রাচীন জামে মসজিদ। একই স্থাপত্য নকশায় তৈরী পাশাপাশি স্থাপিত, মসজিদগুলি রাজাপুর উপজেলা সদর থেকে আড়াই কিলোমিটার দূরে পূর্ব আংগারিয়া গ্রামে, স্থানীয় আসমত আলী খাঁনের বাড়ির সামনে অবস্থিত।  স্থাপনাটি বাংলাদেশ প্রত্নতাত্বিক অধিদপ্তরে **খাঁনবাড়ী পুরাতন জামে মসজিদ কমপ্লেক্স** নামে তালিকাভূক্ত সংরক্ষিত পুরাকীর্তি।

## ইতিহাস
১৮ শতকের প্রথমার্ধ্বে আসমত আলী খাঁনের পূর্বপুরুষ আসর খাঁ ও কিশোর খাঁ ইসলাম প্রচারের জন্য আফগানিস্তান থেকে রাজাপুরে আগমনের পর, কিশোর খাঁয়ের উদোগে মসজিদ্গুলি নির্মাণ হয়। নির্মাণকাল অজানা, তবে স্থাপত্য বৈশিষ্ট্য মুঘল রীতির, যা প্রমাণ করে মসজিদগুলি মুঘল আমলে তৈরী। 

২০০৫ সালের ১৩ অক্টোবর বাংলাদেশ গ্যাজেটে প্রজ্ঞাপনের মাধ্যমে কমপ্লেক্সকে সংরক্ষিত পুরাকীর্তি ঘোষণা করা হয়। ২০০৭ সালে একদফা সংস্কার করা হয়।

## বর্ণনা
মসজিদ ঘরগুলি দক্ষিণ থেকে উত্তর দিকে পাশাপাশি একই নকশায় নির্মিত।  প্রথমটি ছোট, মাঝেরটি তার চেয়ে বড় এবং তৃতীয়টি সবচেয়ে বড়। প্রত্যেকটি মসজিদের পৃথক নাম আছে — যথাক্রমে ‘আল্লাহ’, ‘মুহাম্মদ’ ও ‘ফাতেমা’। প্রতিষ্ঠার পর বড় মসজিদ সালাত আদায়, অপর দুটি বিশেষ ইবাদাত ও আধ্যাত্মিক সাধনার জন্য ব্যবহার হতো। বর্তমানে বড় মসজিদ ব্যবহারে জন্য সক্রিয়। এথায় তিন সারিতে একুশ জন দাড়াতে পারেন। অপেক্ষাকৃত ছোট মসজিদগুলির ব্যবহার  হয়না। কমপ্লেক্সের দক্ষিণ পাশে কিশোর খাঁর সমাধি এবং পূর্ব দিকে অজুর জন্য ঘাট বাঁধানো পুরনো পুকুর আছে।

## স্থাপত্য
খাঁনবাড়ীর মসজিদগুলি একই আদলে, একই নকশায় নির্মিত মুঘল স্থাপত্যিক নিদর্শন। প্রতি মসজিদের ছাদের মাঝখানে ১টি গম্বুজ এবং চারকোণে ৪টি অষ্টকোণাকার মিনার রয়েছে। বড় মসজিদের অভ্যন্তরে উত্তর ও দক্ষিণ দিকে অধর্বৃত্তাকার খিলানযুক্ত দুটি জানালা; পশ্চিমদিকে তিনটি ও বাকি দেওয়ালগুলোতে ছোট আকারের ৬টি মিহরাব রয়েছে। গম্বুজের শীর্ষচূড়া অলংকৃত। বহির্দেয়াল বিভিন্ন নকশা দিয়ে সজ্জিত। প্রবেশপথগুলির উর্ধাংশ অর্ধবৃত্তাকার খিলানযুক্ত। দ্বারগুলির বাইরের দেয়ালগুলোও বিভিন্ন কারুকাজে অলংকৃত। প্রবেশের জন্য রয়েছে একই ধাচের তিন ধাপের সিঁড়ি।

## তথ্যসূত্র

বিষয়শ্রেণী:ঝালকাঠি জেলার মসজিদ
বিষয়শ্রেণী:বাংলাদেশের প্রত্নতাত্ত্বিক স্থান
বিষয়শ্রেণী:রাজাপুর উপজেলা
বিষয়শ্রেণী:ঝালকাঠি জেলার প্রত্নতাত্ত্বিক স্থান
বিষয়শ্রেণী:মুঘল মসজিদ
মার্গারেট ক্র্যাস্ক

**মার্গারেট ক্র্যাস্ক** (২৬ নভেম্বর ১৮৯২ - ১৮ ফেব্রুয়ারী ১৯৯০) ছিলেন একজন ব্রিটিশ ব্যালে নৃত্যশিল্পী, কোরিওগ্রাফার এবং ব্যালে শিক্ষক।

## জীবন
মার্গারেট ক্র্যাস্ক ১৮৯২ সালের ২৬ নভেম্বর ইংল্যান্ডের নরফোকে জন্মগ্রহণ করেন। তিনি এডমন্ড এবং হান্না ক্র্যাস্কের কন্যা। তিনি এনরিকো সেচেত্তির একজন ছাত্রী এবং শিষ্যা ছিলেন। ১৯২৩ সালে সেচেত্তি ইতালিতে অবসর গ্রহণের পর মার্গারেট লন্ডনের ওয়েস্ট স্ট্রিটে তার স্টুডিওতে শিক্ষকতার দায়িত্ব গ্রহণ করেন। মার্গারেট ইংল্যান্ডে এবং পরে মার্কিন যুক্তরাষ্ট্রে সেচেত্তি পদ্ধতিতে শিক্ষাদান এবং এর বিকাশ করেন। ১৯৩১ থেকে মৃত্যু পর্যন্ত তিনি মেহের বাবার অনুসারী ছিলেন।

তিনি ১৯৩৯ সাল থেকে ১৯৪৬ সাল পর্যন্ত ভারতে বসবাস করেন, তারপর তিনি মার্কিন যুক্তরাষ্ট্রে চলে আসেন এবং প্রথমে আমেরিকান ব্যালে থিয়েটারে শিক্ষকতা শুরু করেন। ১৯৫০ সাল থেকে তিনি মেট্রোপলিটন অপেরা ব্যালে স্কুলে এবং ১৯৬৮ সাল থেকে ১৯৮৩ সাল পর্যন্ত ম্যানহাটন স্কুল অফ ড্যান্সে শিক্ষকতা করেন। 

তাঁর ছাত্রদের মধ্যে ইংরেজি ভাষাভাষী বিশ্বের ব্যালে জগতের অনেক গুরুত্বপূর্ণ নাম রয়েছে, যার মধ্যে রয়েছে স্যার ফ্রেডেরিক অ্যাশটন, ডেম মার্গট ফন্টেইন, স্যার রবার্ট হেল্পম্যান, সিরিল বিউমন্ট এবং অ্যান্টনি টিউডর।

## প্রকাশনা
মার্গারেট ক্র্যাস্কের প্রকাশিত রচনাগুলির মধ্যে রয়েছে:

* মার্গারেট ক্র্যাস্ক, সিরিল উইলিয়াম বিউমন্ট (১৯৩০)। *ক্লাসিক্যাল ব্যালেতে অ্যালেগ্রোর তত্ত্ব এবং অনুশীলন (সেকেটি পদ্ধতি)* । [লন্ডন]: সিডব্লিউ বিউমন্ট।
*  মার্গারেট ক্র্যাস্ক, ফ্রিদেরিকা ডেরা দে মোরোদা (১৯৫৬)। *ক্লাসিক্যাল ব্যালেতে উন্নত অ্যালেগ্রোর তত্ত্ব এবং অনুশীলন, সেচেটি পদ্ধতি ... সিরিল বিউমন্টের ভূমিকা সহ সম্পাদিত* । লন্ডন: সিডব্লিউ বিউমন্ট।
*  মার্গারেট ক্র্যাস্ক (১৯৮০)। *ভালোবাসার নৃত্য: মেহের বাবার সাথে আমার জীবন* । নর্থ মার্টল বিচ, এসসি: শেরিয়ার প্রেস।  ।
*  মার্গারেট ক্র্যাস্ক (১৯৯০)। *এখনও ভালোবাসার সাথে নাচ: মেহের বাবার সাথে জীবনের আরও গল্প* । মার্টল বিচ, এসসি: শেরিয়ার প্রেস।

## তথ্যসূত্র

বিষয়শ্রেণী:ব্যালে শিক্ষক
বিষয়শ্রেণী:ইংরেজ ব্যালেরিনা
বিষয়শ্রেণী:১৯৯০-এ মৃত্যু
বিষয়শ্রেণী:১৮৯২-এ জন্ম
আল্লা পারুনোভা

**আল্লা পারুনোভা** (; জন্ম ১৯৮৯ বা ১৯৯০) একজন জর্জীয় নারীবাদী এবং কুয়্যার কর্মী।

পারুনোভা ২০২৩ সালে কাতো মিকেলাদজে পুরস্কার লাভ করেন।

## সক্রিয়তা
পারুনোভা একটি গ্রন্থাগারে কাজ করার সময় নারীবাদের প্রতি আগ্রহী হন। তিনি তার পড়া একটি বই, এলফ্রিড ইয়েলিনেকের উপন্যাস *উইমেন অ্যাজ লাভার্স* দ্বারা বিশেষভাবে অনুপ্রাণিত হয়েছিলেন, যা তার নিজের জীবনের অভিজ্ঞতার নারীবাদী বিশ্লেষণ শুরু করতে সাহায্য করে। এরপর তিনি জেন্ডার স্টাডিজে স্নাতকোত্তর শুরু করেন, যে সময়ে তিনি বুঝতে পারেন যে তার কুয়্যার এবং নৃতাত্ত্বিক আর্মেনীয় পরিচয়ের কারণে তিনি কীভাবে বৈষম্যের শিকার হচ্ছিলেন। তার স্নাতকোত্তর গবেষণাপত্রে সোভিয়েত ইউনিয়নের ব্রেজনেভ যুগের "যৌনতা সংক্রান্ত প্রভাবশালী আলোচনা" অন্বেষণ করা হয়েছে।

পারুনোভা ২০১৫ সালে 'জর্জিয়ান ইয়ং গ্রিনসের' সদস্য হন, এবং ৬-৭ বছর এর সদস্য ছিলেন। এই সময়ে তিনি নারীবাদী এবং পরিবেশবাদী আন্দোলনের সাথে জড়িত হন।

## প্রারম্ভিক ও ব্যক্তিগত জীবন
পারুনোভা তিবিলিসির ভার্কেতিলিতে জন্মগ্রহণ করেন এবং সেখানে একটি আর্মেনীয়ভাষী পরিবারে বেড়ে ওঠেন। পরবর্তীতে তিনি বিদ্যালয়ে জর্জীয় এবং রুশ ভাষা শেখেন। শৈশবে তিনি জর্জীয় সমাজ থেকে বিচ্ছিন্ন বোধ করতেন এবং তিনি তার আত্তীকরণের অভিজ্ঞতার কথা জানিয়েছেন। তিনি ২০১২ সালে তিবিলিসি স্টেট ইউনিভার্সিটি থেকে ইংরেজি ভাষা ও সাহিত্যে স্নাতক ডিগ্রি অর্জন করেন।

পারুনোভা চারটি ভাষায় কথা বলতে পারেন। তিনি একজন কুয়্যার এবং তিনি তার যৌনতাকে "অন্তর্ভুক্তিমূলক, বৈচিত্র্যময় এবং... অবিরাম বিশ্লেষণের একটি প্রক্রিয়া" হিসেবে বর্ণনা করেছেন।

## তথ্যসূত্র


বিষয়শ্রেণী:তিবি‌লিসি রাষ্ট্রীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কুইয়ার নারীবাদী
বিষয়শ্রেণী:জর্জিয়া (রাষ্ট্র) এর নারীবাদী
বিষয়শ্রেণী:২০শ শতাব্দীতে জন্ম
বিষয়শ্রেণী:জন্মের সাল অনিশ্চিত
বিষয়শ্রেণী:জীবিত ব্যক্তি
মেয়ার অল্টার হোরোভিটজ

**মেয়র আল্টার হোরোভিটজ** একজন মার্কিন হাসিদীয় রব্বি। ২০০৯ সাল থেকে তিনি জেরুসালেম এর বস্টন রেবে হিসেবে দায়িত্ব পালন করছেন।

## প্রাথমিক জীবন ও শিক্ষা
হোরোভিটজ বস্টনে জন্মগ্রহণ করেন। তিনি দ্বিতীয় বস্টন রেবে লেভি আইজ্যাক হোরোভিটজ এবং রাইচেল উঙ্গার লাইফারের পুত্র। তিনি নিকোলসবার্গের রেবে শ্মুয়েল শ্মেলকে হোরোভিটজের পুরুষ বংশধারার নবম প্রজন্মের বংশধর। তার বড় ভাই পিনহোস দভিড হোরোভিটজ ছিলেন ব্রুকলিনের বরো পার্কের বস্টন-চুস্টার রব্বি এবং তার ছোট ভাই নাফতালি ইয়েহুদা হোরোভিটজ ম্যাসাচুসেটসের ব্রুকলিনের বস্টন রেবে।

হোরোভিটজ বনি ব্রাকের পোনেভেজ ইয়েশিবা এবং নিউ জার্সির লেকউডের বেথ মেদ্রাশ গভোহা থেকে তার রব্বি হিসেবে দীক্ষা (স্মিখাহ) লাভ করেন।

১৯৬৯ থেকে ১৯৮৯ সাল পর্যন্ত তিনি ম্যাসাচুসেটসের ব্রুকলিনের কংগ্রেগেশন বেথ পিনহাসের প্রধান রব্বি হিসেবে নিয়োজিত ছিলেন।

## ইসরায়েলে আগমন
[ডান|থাম্ব|জেরুসালেমের [Har Nof|হার নফ রুজিন স্ট্রিটে অবস্থিত ইসরায়েল বস্টন হাসিদীয় কেন্দ্র কমপ্লেক্স]]
১৯৮৪ সালে তিনি এবং একদল বস্টন হাসিদীয় ইসরায়েলে অভিবাসন করেন এবং 'মোসদোস বস্টন অফ ইসরায়েল' প্রতিষ্ঠায় সহায়তা করেন, যা হার নফে বস্টন সম্প্রদায় গড়ে তোলে। তিনি গিভাত পিনহাস সিনাগগের প্রধান রব্বি হন এবং জেরুসালেমের বস্টন রেবে হিসেবে সেই দায়িত্ব অব্যাহত রাখেন।

১৯৮০ সালে হোরোভিটজ জেরুসালেমের বুখারিম কোয়ার্টারে কোলেল বস্টন প্রতিষ্ঠায় সহায়তা করেন। সেখানে বস্টন সম্প্রদায় প্রতিষ্ঠিত হওয়ার পর কোলেলটি হার নফে স্থানান্তরিত হয়।

১৯৮৪ থেকে ১৯৮৯ সাল পর্যন্ত হোরোভিটজ বস্টন এবং হার নফের মধ্যে যাতায়াত করতেন এবং ১৯৮৯ সাল থেকে স্থায়ীভাবে হার নফে বসবাস শুরু করেন। আশির দশকের শেষের দিকে তিনি হার নফে 'বেইস শ্লোমো' নামে একটি দ্বিতীয় সিনাগগ প্রতিষ্ঠা করেন এবং ১৯৯৫ সাল পর্যন্ত এর প্রধান রব্বি হিসেবে দায়িত্ব পালন করেন।

১৯৯৮ সালে তিনি তার পিতাকে বিতার ইলিটে বস্টন সম্প্রদায় প্রতিষ্ঠায় সহায়তা করেন।

২০০৭ সালে তিনি 'মাচন হানেসের হাগাদোল' নামে একটি প্রকাশনা সংস্থা প্রতিষ্ঠা করেন।

## গ্র্যান্ড রব্বি হিসেবে
২০০৯ সালে তার পিতার মৃত্যুর পর হার নফে তাকে তার পিতার উত্তরসূরি হিসেবে মনোনীত করা হয়। তিনি অগুদাথ ইসরায়েল অফ ইসরায়েলের মোয়েতজেস গেদোলি হাতোরাহর সদস্য হিসেবেও তার পিতার স্থলাভিষিক্ত হন।

হোরোভিটজ বস্টন হাসিদীয় মতাদর্শ প্রচারের জন্য প্রায়ই ইসরায়েল, ইউরোপ এবং উত্তর আমেরিকার ইহুদি সম্প্রদায়গুলোতে ভ্রমণ করেন। ২০০৯ সালে জেরুসালেমের বস্টন রেবে হওয়ার পর থেকে তিনি কানেকটিকাটের ওয়াটারবারি, শিকাগো, আটলান্টা, ডালাস, ডেনভার এবং বুদাপেস্ট সহ আরও অনেক শহর পরিদর্শন করেছেন।

২০১২ সালের গ্রীষ্মে হোরোভিটজ *[[The Jerusalem Post|দ্য জেরুসালেম পোস্টের]]* সাথে যৌথভাবে *কোশার ইংলিশ* নামে একটি সাপ্তাহিক ম্যাগাজিন চালু করতে সহায়তা করেন। এটি ইসরায়েলি হরেদি পাঠকদের ইংরেজি ভাষা শিখতে ও দক্ষতা উন্নত করতে সাহায্য করার জন্য তৈরি করা হয়েছে এবং তিনি এর প্রকাশনা তত্ত্বাবধান করেন।

বস্টন ঐতিহ্যের ধারাবাহিকতায় হোরোভিটজ ডজন খানেক মৌলিক গান ও সুর রচনা করেছেন, যার মধ্যে রয়েছে "বোরে নিভ", "রেয়াহ নাহ" এবং "ইভোরেচিকো"।

## তথ্যসূত্র

## বহিঃসংযোগ

* বস্টন রেবে মেয়র আল্টার হোরোভিটজ 

 
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
মার্গারেট ব্যারন

**মার্গারেট ই. ব্যারন** (১৯১৫ – ১৬ আগস্ট ১৯৯৬) ছিলেন একজন ব্রিটিশ গণিত শিক্ষক এবং গণিতের ইতিহাসবিদ, যিনি ক্যালকুলাসের ইতিহাসের ওপর লেখা তাঁর বইয়ের জন্য পরিচিত।

## জীবন
ব্যারন মূলত উত্তর-পূর্ব ইংল্যান্ডের গেটসহেডের বাসিন্দা ছিলেন এবং নিউক্যাসলের কিংস কলেজের মাধ্যমে ডারহাম বিশ্ববিদ্যালয় থেকে স্নাতক ডিগ্রি অর্জন করেন। এই বিশ্ববিদ্যালয়টি পরবর্তীতে নিউক্যাসল বিশ্ববিদ্যালয়ে পরিণত হয়। ব্যারন ফ্রাঙ্কফুর্টে এক বছর ইংরেজি শিক্ষক হিসেবে কাজ করেন এবং ১৯৩৮ সালে বেডে স্কুল ফর গার্লস-এ গণিতের শিক্ষক হন। তিনি পরে সাণ্ডারল্যাণ্ড কলেজের সদস্য হন। যেহেতু তিনি সংশ্লিষ্ট ছেলেদের স্কুলের শিক্ষক জর্জ ব্যারনকে বিয়ে করেছিলেন, তাই ১৯৪০ সালে তাঁকে শিক্ষকতা থেকে বরখাস্ত করা হয়। তিনি নিউক্যাসল আপন টাইনের রয়েল গ্রামার স্কুল ও শেফিল্ডের হাই স্টোরস স্কুলে আরও দুটি শিক্ষকতার পদ গ্রহণ করেন এবং তারপর কাজ ছেড়ে দিয়ে গেটসহেডে চলে যান তাঁর পরিবারকে লালন-পালনের জন্য।

তাঁর স্বামী ১৯৪৬ সালে যুদ্ধ থেকে ফিরে আসেন এবং তাঁরা লন্ডনে চলে যান। শেষ পর্যন্ত তিনি গোল্ডস্মিথস কলেজে শিক্ষকতা শুরু করেন এবং তারপর ১৯৫৭ সালে স্টকওয়েল কলেজ অফ এডুকেশনে গণিতের প্রধান হিসেবে যোগদান করেন। সেখানে থাকাকালীন তিনি ১৯৬০ সালে ক্যালকুলাসের ইতিহাসের ওপর একটি স্নাতকোত্তর থিসিস লেখেন এবং ১৯৬৫ সালে পিএইচডি সম্পন্ন করেন। তিনি ১৯৭৭ সালে অবসর গ্রহণ করেন এবং ১৯৯৬ সালের ১৬ই আগস্ট মারা যান।

## অবদান
ব্যারনের *দ্য অরিজিন্স অফ দ্য ইনফিনিটেসিমাল ক্যালকুলাস*  বইটি ১৯৬৯ সালে প্রথম প্রকাশ করেছিল পেরগামন, এটি ১৯৮৭ সালে ডোভার বুকস কর্তৃক পুনর্মুদ্রিত হয়েছিল  এবং ম্যাথমেটিক্যাল অ্যাসোসিয়েশন অফ আমেরিকা কর্তৃক স্নাতক গণিত গ্রন্থাগারে অন্তর্ভুক্তির জন্য প্রস্তাবিত হয়েছিল। গণিতের ইতিহাস নিয়ে তাঁর আরও বেশ কয়েকটি প্রকাশনা রয়েছে, তার মধ্যে একটি হলো *ডিকশনারি অফ সায়েন্টিফিক বায়োগ্রাফি* -তে তাঁর অবদান। 

১৯৫০-এর দশকের গোড়ার দিকে তিনি গণিত শিক্ষক সমিতির প্রতিষ্ঠাতাদের একজন হয়ে ওঠেন এবং গণিত শিক্ষার জন্য অতিরিক্ত প্রকাশনা বার করেন, যার মধ্যে রয়েছে *নাম্বার ইন এলিমেন্টারি ম্যাথেমেটিকস* (হাচিনসন, ১৯৭৩) বইটি। 

## তথ্যসূত্র




বিষয়শ্রেণী:ব্রিটিশ নারী গণিতবিদ
বিষয়শ্রেণী:ব্রিটিশ নারী ইতিহাসবিদ
বিষয়শ্রেণী:১৯৯৬-এ মৃত্যু
বিষয়শ্রেণী:১৯১৫-এ জন্ম
রাগনে ভিনসালু

**রাগনে ভিনসালু** (১৮ নভেম্বর ১৯৮৬ – ২৯ অক্টোবর ২০২৪) একজন এস্তোনীয় মঞ্চ, চলচ্চিত্র ও টেলিভিশন অভিনেত্রী ছিলেন।

## জীবনী

### প্রারম্ভিক জীবন
রাগনে ভিনসালু ১৯৮৬ সালের ১৮ নভেম্বর তাল্লিনে জন্মগ্রহণ করেন। তিনি কাইদো ভেনসালু এবং সিরি ভেনসালুর (প্রাক-বিবাহ নাম: লিন্লেমাগি) কন্যা ছিলেন এবং তার এক বোন ছিল। ভেনসালু ২০১১ সালে তারতু বিশ্ববিদ্যালয় ভিলিয়ান্দি সাংস্কৃতিক একাডেমি থেকে অভিনয়ে স্নাতক সম্পন্ন করেন।

### মঞ্চ জীবন
২০১২ সালে ভেনসালু তাল্লিনের ভন ক্রাল থিয়েটারে যোগদান করেন। এই থিয়েটারে তিনি শেকসপিয়র, দস্তয়েভস্কি, হেনরিক ইবসেন, ফেদেরিকো গারসিয়া লোরকা এবং সারা কেনের নাটকে গুরুত্বপূর্ণ চরিত্রে অভিনয় করেন।

### চলচ্চিত্র ও টেলিভিশন
২০০৭ সালে রাইনার সার্নেট পরিচালিত নাট্যধর্মী চলচ্চিত্র *কুকু পোগেনেভাদ হিংগেদ* (ইংরেজি মুক্তিপ্রাপ্ত নাম: *হোয়্যার সোলস গো*) এ 'আন' চরিত্রে অভিনয়ের মাধ্যমে ভেনসালুর চলচ্চিত্রে অভিষেক ঘটে। চলচ্চিত্রটি একজন কিশোরীর ছোট ভাইয়ের জন্মগত হৃদরোগ নিয়ে জন্মানোর ফলে সৃষ্ট আবেগীয় সংকট নিয়ে নির্মিত। এই কাজের জন্য তিনি সাইপ্রাস আন্তর্জাতিক চলচ্চিত্র উৎসবে শ্রেষ্ঠ অভিনেত্রীর পুরস্কার লাভ করেন। ২০১১ সালে তিনি রাইনার সার্নেট পরিচালিত *ইদিওত* চলচ্চিত্রে আগলায়া চরিত্রে অভিনয় করেন; এটি ফিওদোর দস্তয়েভস্কির উপন্যাস *দ্য ইডিয়টের* চলচ্চিত্র রূপান্তর। ২০১২ সালে তিনি রেইন টল্ক এবং আন্দ্রেস মাইমিক পরিচালিত কমেডি চলচ্চিত্র *উম্বকোটিদে* উপস্থিত হন।

২০১৫ সাল থেকে তিনি জনপ্রিয় টিভি৩ কমেডি-ক্রাইম ধারাবাহিক *কেত্তেমাকসুকোন্তরে* 'লুনা হাব' চরিত্রে নিয়মিত অভিনয় শুরু করেন।

### মৃত্যু
ভেনসালু ২০২৪ সালের ২৯ অক্টোবর ৩৭ বছর বয়সে অসুস্থতাজনিত কারণে মৃত্যুবরণ করেন। তিনি দুই ছোট সন্তানের জননী ছিলেন।

## তথ্যসূত্র

## বহিঃসংযোগ

* 
* 

বিষয়শ্রেণী:এস্তোনীয় চলচ্চিত্র অভিনেত্রী
বিষয়শ্রেণী:২০২৪-এ মৃত্যু
বিষয়শ্রেণী:১৯৮৬-এ জন্ম
মুক্ত বাংলা

**মুক্ত বাংলা** শব্দগুচ্ছ দ্বারা নিম্নের যেকোনো বিষয় নির্দেশ করা হতে পারেঃ

# মুক্ত বাংলা (ইসলামী বিশ্ববিদ্যালয়) - ১৯৯৬ সালে ইসলামী বিশ্ববিদ্যালয়ে নির্মিত ভাস্কর্য।
# মুক্ত বাংলা (পবিপ্রবি) - ২০১১ সালে পবিপ্রবিতে নির্মিত ভাস্কর্য।

বিষয়শ্রেণী:দ্ব্যর্থতা নিরসন পাতা
থিয়া স্ল্যাটিয়ার

**থিয়া কে স্ল্যাটিয়ার** (জন্ম ২ ফেব্রুয়ারি ১৯৮৩) একজন অলিম্পিয়ান এবং অস্ট্রেলিয়া জাতীয় নারী ফুটবল দল 'দ্য ম্যাটিল্ডাস'-এর সাবেক সদস্য। তিনি ছিলেন একজন ভীতিজাগানিয়া ও আপসহীন রক্ষণভাগের খেলোয়াড়, যাকে ম্যানচেস্টার ইউনাইটেডের ভিদিচের সাথে তুলনা করা হতো। স্ল্যাটিয়ার কঠোর ট্যাকলিং এবং হেডে (আকাশপথে বল দখলে) অত্যন্ত শক্তিশালী ছিলেন। স্ল্যাটিয়ার সর্বশেষ ২০১৬ সালে অস্ট্রেলিয়ান ডব্লিউ-লিগে মেলবোর্ন ভিক্টরির হয়ে খেলেছেন।

## খেলোয়াড়ি জীবন

### ক্লাব ফুটবল
২০১২ সালে অবসরে যাওয়ার আগে স্ল্যাটিয়ার অস্ট্রেলিয়ান ডব্লিউ-লিগে ওয়াশিংটন ফ্রিডম (২০০৬), ক্যানবেরা ইউনাইটেড (২০০৯), নিউক্যাসেল জেটস (২০১১) এবং সিডনি এফসি (২০১২)-এর হয়ে খেলেছেন।

২০১৫ সালে স্ল্যাটিয়ার অবসর ভেঙে মেলবোর্ন ভিক্টরি দলে যোগ দেন, যেখানে তিনি তার প্রাক্তন সতীর্থ ও অধিনায়ক মেলিসা বার্বিয়েরি-র সাথে পুনরায় খেলার সুযোগ পান।

### আন্তর্জাতিক ফুটবল
২০০২ সালে কানাডার ভ্যাঙ্কুভারে অস্ট্রেলিয়ার হয়ে অভিষেকের পর স্ল্যাটিয়ার 'ম্যাটিল্ডাস'-এর হয়ে মোট ৫১টি ম্যাচ খেলেন এবং তিনটি গোল করেন। স্ল্যাটিয়ার ২০০২ সালে যুব ম্যাটিল্ডাস হিসেবে আত্মপ্রকাশ করেন এবং কানাডায় আয়োজিত প্রথম ফিফা অনূর্ধ্ব-১৯ বিশ্বকাপে অস্ট্রেলিয়ার প্রতিনিধিত্ব করেন। ২০০৩ সালের বিশ্বকাপ দলে নির্বাচিত হওয়ার পর, জাপানের সেন্দাইতে বিশ্বকাপ-পূর্ব সফরের সময় তিনি এসিএল (ACL) ইনজুরিতে আক্রান্ত হন, ফলে তার সেবারের বিশ্বকাপে অংশগ্রহণ করা সম্ভব হয়নি। স্ল্যাটিয়ার পরবর্তীতে পুনরায় দলে ফেরেন এবং ২০০৪ সালের অ্যাথেন্স অলিম্পিকের জন্য ২০ সদস্যের অস্ট্রেলীয় দলে নির্বাচিত হন।

২০১১ সালের জুনে স্ল্যাটিয়ার অস্ট্রেলীয় ফোরফোরটু ম্যাগাজিনের প্রচ্ছদে তার সতীর্থ মেলিসা বার্বিয়েরি, স্যাম কার, কায়া সাইমন এবং সারা ওয়ালশের সাথে স্থান পান।

## ব্যক্তিগত ও কর্মজীবন
স্ল্যাটিয়ার নিউ সাউথ ওয়েলসের একজন স্বেচ্ছাসেবক দমকলকর্মী এবং এর আগে তিনি সিডনিতে সাউন্ড ইঞ্জিনিয়ার ও ডিজে হিসেবে কাজ করেছেন। তিনি এটিসি-র মাউন্টেড সিকিউরিটি পেট্রোল, বিভিন্ন সেলিব্রিটি ও গুরুত্বপূর্ণ ব্যক্তিদের বডিগার্ড বা দেহরক্ষী হিসেবে কাজ করেছেন। এছাড়া তিনি কারাতে বা মার্শাল আর্টে ব্ল্যাক বেল্ট অধিকারী।

স্ল্যাটিয়ার বর্তমানে সামুদ্রিক, মহাকাশ ও জ্বালানি খাতে ইনটেগ্রিটি ইন্সপেকশন ইঞ্জিনিয়ার হিসেবে কাজ করছেন।

## আন্তর্জাতিক গোল

## সম্মাননা

; অস্ট্রেলিয়া-এর পক্ষে

* এএফসি নারী এশিয়ান কাপ বিজয়ী: ২০১০
* ২০০৯ উদ্বোধনী ডব্লিউ লিগ টুর্নামেন্ট ফাইনালিস্ট
* ২০০৭ ফিফা বিশ্বকাপ ফাইনালিস্ট, চীন
* এএফসি নারী এশিয়ান কাপ রানার আপ: ২০০৬
* ২০০৪ অস্ট্রেলীয় অলিম্পিক দল, অ্যাথেন্স, গ্রিস
* ২০০৩ ফিফা বিশ্বকাপ দল নির্বাচন
* ২০০২ উদ্বোধনী অনূর্ধ্ব-১৯ ফিফা বিশ্বকাপ টুর্নামেন্ট ফাইনালিস্ট
* অস্ট্রেলিয়ান ইনস্টিটিউট অফ স্পোর্টস
* এনএসডব্লিউ ইনস্টিটিউট অফ স্পোর্টস

## তথ্যসূত্র

## বহিঃসংযোগ

* ফোরফোরটু ম্যাগাজিনের সাথে সাক্ষাৎকার 

বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ
বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী ক্রীড়াবিদ
বিষয়শ্রেণী:নিউ সাউথ ওয়েলসের নারী ক্রীড়াবিদ
বিষয়শ্রেণী:সিডনির ফুটবলার
বিষয়শ্রেণী:নারী ফুটবল রক্ষণভাগের খেলোয়াড়
বিষয়শ্রেণী:অস্ট্রেলিয়ার আন্তর্জাতিক নারী ফুটবলার
বিষয়শ্রেণী:২০০৭ ফিফা নারী বিশ্বকাপের খেলোয়াড়
বিষয়শ্রেণী:২০০৪ গ্রীষ্মকালীন অলিম্পিকের ফুটবলার
বিষয়শ্রেণী:অস্ট্রেলিয়ার অলিম্পিক ফুটবলার
বিষয়শ্রেণী:অস্ট্রেলীয় নারী ফুটবলার
বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
ক্যাটরিনা বেয়োনেস

**ক্যাটরিনা বেয়োনেস** (জন্ম ১৯৪১) হলেন ইংরেজ অভিনেতাদের একজন এজেন্ট, চলচ্চিত্র প্রযোজক এবং কাস্টিং ডিরেক্টর, তিনি স্পেনে থাকেন।  পেনেলোপ ক্রুজকে আবিষ্কার এবং তাঁর কর্মজীবন পরিচালনার জন্য তিনি সর্বাধিক পরিচিত হয়ে আছেন। ১৯৮৮ সালে তাঁর বার্ষিক প্রোগ্রাম *নিউ ফেসেস* তৈরি হওয়ার পর থেকে সেটি জর্ডি মোল্লা, এলেনা আনায়া, অ্যালিসিয়া বোরাচেরো, আলবার্তো আম্মান এবং নাজওয়া নিমরির মতো অভিনেতাদের কর্মজীবন শুরু করার কৃতিত্বের অধিকারী।

ক্যাটরিনা ইংল্যান্ডের হিয়ারফোর্ডে জন্মগ্রহণ করেছেন, তিনি হলেন ব্রিটিশ কাস্টিং ডিরেক্টর জেমস লিগাটের মেয়ে। জেমস লিগাট স্ট্যানলি কুব্রিকের সাথে *[[দ্য শাইনিং (চলচ্চিত্র)|দ্য শাইনিং]]*, *[[আ ক্লকওয়ার্ক অরেঞ্জ (চলচ্চিত্র)|এ ক্লকওয়ার্ক অরেঞ্জ]]* এবং *[[ব্যারি লিন্ডন|ব্যারি লিন্ডনের]]* মতো পূর্ণদৈর্ঘ্য চলচ্চিত্রে কাজ করেছিলেন। ক্যাটরিনা ২০ বছর বয়সে স্পেনে চলে আসেন

কাস্টিং ডিরেক্টর হিসেবে ক্যাটরিনার চলচ্চিত্র কৃতিত্বের মধ্যে রয়েছে: *দ্য ড্যান্সার আপস্টেয়ার্স* (২০০২), *কুইন অফ সোর্ডস* (২০০০), *লাইভ ফ্লেশ* (১৯৯৭), *এ কর্নার অফ প্যারাডাইস* (১৯৯৭), *শুটিং এলিজাবেথ* (১৯৯৭), *অ্যান আনজেন্টলম্যানলি অ্যাক্ট* (১৯৯২) এবং *দ্য হাউস অন গ্যারিবল্ডি স্ট্রিট* (১৯৭৯)। তিনি *ফিদেল* (২০০২) এবং *হারেম* (১৯৮৬)-এর কাস্টিংয়েও জড়িত ছিলেন।

বায়োনাস তিনটি চলচ্চিত্র প্রযোজনাও করেছেন, যেগুলি হলো: *ওয়াইল্ড ট্যাঙ্গো* (১৯৯৩), *এল ইনভিয়ারনো এন লিসবোয়া* (১৯৯১), এবং *দ্য পাওয়ার গেম* (১৯৮৩)।

তিনি বিভিন্ন টেলিভিশন তথ্যচিত্রে কাজ করেছেন, এগুলির মধ্যে আছে *পেনেলোপ, ক্যামিনো এ লস অস্কার* (২০০৯) এবং *কোমো কনসেগুইর আন প্যাপেল এন হলিউড* (২০০৭)। সেইসাথে তিনি *বাসক্যাণ্ডো এ পেনেলোপ*  ডকুমেন্টারি চলচ্চিত্রটিতে (২০০৯) অভিনয় করেছেন।

তাঁর মেয়ে  একজন অভিনয় প্রশিক্ষক এবং মঞ্চ পরিচালক। 

## তথ্যসূত্র

বিষয়শ্রেণী:২১শ শতাব্দীর ইংরেজ নারী ব্যবসায়ী
বিষয়শ্রেণী:২০শ শতাব্দীর ইংরেজ নারী ব্যবসায়ী
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:জীবিত ব্যক্তি
বিষয়শ্রেণী:১৯৪১-এ জন্ম
ইয়া'রাব বিন বেলা'রাব

**ইয়া'রাব বিন বেলা'রাব** () (মৃত্যু ১৭২৩) ছিলেন ইয়ারুবা রাজবংশের শেষ বছরগুলোতে ওমানে গৃহযুদ্ধের সময়কার অন্যতম প্রতিদ্বন্দ্বী ইমাম।

ইয়া'রাব বিন বেলা'রাব ছিলেন সাইফ বিন সুলতান ২য়-এর চাচাতো ভাই, যিনি দ্বিতীয় সুলতান বিন সাইফের অল্পবয়সী পুত্র ছিলেন। ১৭১৮ সালে যখন তার পিতা ইমাম দ্বিতীয় সুলতান বিন সাইফ মৃত্যুবরণ করেন, তখন দ্বিতীয় সুলতান বিন সাইফের বয়স ছিল মাত্র বারো বছর। যদিও তাকে উত্তরসূরি হিসেবে মনোনীত করা হয়েছিল এবং জনগণের মধ্যে তিনি জনপ্রিয় ছিলেন, তবুও *[[ওলামা|উলামাগণ]]* সিদ্ধান্ত নেন যে তিনি এই পদের জন্য অত্যন্ত কমবয়সী। তারা তার বড় ভাই মুহান্না বিন সুলতান-কে সমর্থন করেন। ১৭১৯ সালে মুহান্না বিন সুলতানকে গোপনে রুস্তাক দুর্গে নিয়ে আসা হয় এবং ইমাম হিসেবে ঘোষণা করা হয়। মুহান্না জনপ্রিয় ছিলেন না এবং ১৭২০ সালে ইয়া'রাব বিন বেলা'রাব কর্তৃক তিনি অপসারিত ও নিহত হন।

ইয়া'রাব বিন বেলা'রাব তার চাচাতো ভাইয়ের নাবালক থাকাকালীন নিজেকে প্রতিনিধি হিসেবে ঘোষণা করেন। ১৭২২ সালের মে মাসে ইয়া'রাব পরবর্তী পদক্ষেপ গ্রহণ করেন এবং নিজেকে ইমাম হিসেবে ঘোষণা করেন। এর ফলে অপসারিত ইমামের আত্মীয় বেলা'রাব বিন নাসির-এর নেতৃত্বে এক বিদ্রোহের সৃষ্টি হয়। কিছু খণ্ডযুদ্ধের পর ইয়া'রাব বিন বেলা'রাব নিজওয়াতে পরাজিত হন এবং তরুণ দ্বিতীয় সুলতান বিন সাইফকে পুনরায় ইমাম ঘোষণা করা হয়, তবে এবার বেলা'রাব বিন নাসির প্রতিনিধি হিসেবে নিযুক্ত হন।

মোহাম্মদ বিন নাসির ছিলেন সেইসব বিশিষ্ট ব্যক্তিদের একজন যারা তাকে অভিনন্দন জানাতে রুস্তাকে এসেছিলেন। কোনো কারণে বেলা'রাব বিন নাসির মোহাম্মদ বিন নাসিরের সাথে বিবাদে জড়িয়ে পড়েন। ফলে মোহাম্মদ বিন নাসির সাবেক ইমাম ইয়া'রাব বিন বেলা'রাবের সাথে মিত্রতা করে বিদ্রোহ সংগঠিত করার পদক্ষেপ নেন। ধারাবাহিকভাবে কয়েকবার পরাজিত হওয়ার পর বেলা'রাব বিন নাসির শান্তি চুক্তিতে বাধ্য হন, যার অধীনে তাকে ওমানের সমস্ত দুর্গ সমর্পণ করতে হয়। এই সময়ের কাছাকাছি ১৬ মার্চ ১৭২৩ সালে ইয়া'রাব বিন বেলা'রাব নিজওয়াতে মৃত্যুবরণ করেন।

## তথ্যসূত্র
**উদ্ধৃতিসমূহ**

**উৎসসমূহ**

*
*
*

বিষয়শ্রেণী:১৭২৩-এ মৃত্যু
বিষয়শ্রেণী:ওমানি ইমাম
বিষয়শ্রেণী:ওমানি ইবাদি মুসলিম
বিষয়শ্রেণী:১৮শ শতাব্দীর ওমানি ব্যক্তি
বিষয়শ্রেণী:ইয়ারুবা রাজবংশ
বিষয়শ্রেণী:জন্মের বছর অনুপস্থিত
বিষয়শ্রেণী:১৮শ শতাব্দীর আরব ব্যক্তি
মুহাম্মদ বিন নাসির

**মুহাম্মদ বিন নাসির আল-গাফিরি** () (মৃত্যু ১৭২৮) ছিলেন ইয়ারুবা রাজবংশের শেষ বছরগুলোতে ওমানে গৃহযুদ্ধের সময়কার অন্যতম প্রতিদ্বন্দ্বী ইমাম।

## ইয়া'রাব বিন বেলা'রাবের শাসনকাল

মুহাম্মদ বিন নাসির ছিলেন নেজার উপজাতির অন্তর্ভুক্ত বনি গাফির গোষ্ঠীর "তামিমাহ" (প্রধান)।

১৭২০ সালে ইয়া'রাব বিন বেলা'রাব ওমানের ক্ষমতা দখল করেন এবং তার চাচাতো ভাই দ্বিতীয় সাইফ বিন সুলতানের নাবালক থাকাকালীন নিজেকে প্রতিনিধি হিসেবে ঘোষণা করেন। ১৭২২ সালের মে মাসে ইয়া'রাব নিজেকে ইমাম হিসেবে ঘোষণা করেন। এর ফলে অপসারিত ইমামের আত্মীয় বেলা'রাব বিন নাসিরের নেতৃত্বে এক বিদ্রোহের সৃষ্টি হয়। কিছু খণ্ডযুদ্ধের পর ইয়া'রাব বিন বেলা'রাব নিজওয়াতে পরাজিত হন এবং তরুণ দ্বিতীয় সাইফ বিন সুলতানে পুনরায় ইমাম ঘোষণা করা হয়, তবে এবার বেলা'রাব বিন নাসির প্রতিনিধি হিসেবে নিযুক্ত হন।

মুহাম্মদ বিন নাসির ছিলেন সেইসব বিশিষ্ট ব্যক্তিদের একজন যারা তাকে অভিনন্দন জানাতে রুস্তাকে এসেছিলেন। কোনো কারণে বেলা'রাব বিন নাসির মুহাম্মদ বিন নাসিরের সাথে বিবাদে জড়িয়ে পড়েন। ফলে মুহাম্মদ বিন নাসির সাবেক ইমাম ইয়া'রাব বিন বেলা'রাবের সাথে মিত্রতা করে বিদ্রোহ সংগঠিত করার পদক্ষেপ নেন।

## গৃহযুদ্ধ

পরবর্তী লড়াইগুলোতে শেখ মুহাম্মদ বিন নাসির একজন দক্ষ সেনাপতি হিসেবে নিজেকে প্রমাণ করেন। ধারাবাহিকভাবে কয়েকবার পরাজিত হওয়ার পর বেলা'রাব বিন নাসির শান্তি চুক্তিতে বাধ্য হন, যার অধীনে তাকে ওমানের সমস্ত দুর্গ সমর্পণ করতে হয়। এই সময়ের কাছাকাছি ১৬ মার্চ ১৭২৩ সালে ইয়া'রাব বিন বেলা'রাব নিজওয়াতে মৃত্যুবরণ করেন।

মুহাম্মদ বিন নাসির জানতে পারেন যে মাস্কাট এবং বারকা দুর্গগুলো খালফ বিন মুবারক আল-হিনাবির নেতৃত্বে প্রতিরোধ গড়ে তুলেছে। তিনি বেলা'রাব বিন নাসিরকে কারারুদ্ধ করেন এবং উপজাতিদের একটি ক্রমবর্ধমান বাহিনী নিয়ে বারকার দিকে অগ্রসর হন। এর পরে এক জটিল যুদ্ধ শুরু হয়, যেখানে মোহাম্মদ বিন নাসির স্থলে অনেক বেশি শক্তিশালী ছিলেন কিন্তু সমুদ্রে খালফ-এর আধিপত্য ছিল।

## ইমামতি

মুহাম্মদ বিন নাসির শেষ পর্যন্ত প্রাধান্য বিস্তার করেন। ১৭২৪ সালের সেপ্টেম্বরে তিনি ওমানের শেখদের (প্রধানদের) একটি সভা ডাকেন এবং সেখানে তিনি ঘোষণা করেন যে তিনি এই লড়াই থেকে সরে দাঁড়াতে চান। তবে পরিকল্পিতভাবে তাকে সরে দাঁড়ানোর পরিবর্তে ইমামের পদ গ্রহণ করার জন্য অনুরোধ করা হয়।

১৭২৪ সালের ২ অক্টোবর মুহাম্মদ বিন নাসির ইমাম নির্বাচিত হন। তার প্রতিদ্বন্দ্বী খালফ বিন মুবারক উত্তরের উপজাতিদের মধ্যে অস্থিরতা সৃষ্টি করেন। ১৭২৮ সালে সোহারে এক সংঘর্ষে খালফ বিন মুবারক এবং মুহাম্মদ বিন নাসির উভয়ই নিহত হন। সোহারের সৈন্যরা দ্বিতীয় সাইফ বিন সুলতানকে ইমাম হিসেবে স্বীকৃতি দেয় এবং তাকে পুনরায় নিজওয়াতে অধিষ্ঠিত করা হয়। তবে আজ জাহিরাহর কিছু অধিবাসী সাইফের চাচাতো ভাই বাল'আরাব বিন হিমিয়ারকে ইমাম হিসেবে নির্বাচিত করে।

## তথ্যসূত্র
**উদ্ধৃতিসমূহ**

**উৎসসমূহ**

*
*

বিষয়শ্রেণী:১৭২৮-এ মৃত্যু
বিষয়শ্রেণী:ওমানি ইমাম
বিষয়শ্রেণী:ওমানি ইবাদি মুসলিম
বিষয়শ্রেণী:১৮শ শতাব্দীর ওমানি ব্যক্তি
বিষয়শ্রেণী:জন্মের বছর অনুপস্থিত
বিষয়শ্রেণী:১৮শ শতাব্দীর আরব ব্যক্তি
এস্টেল ব্যাসর

**এস্টেল লুসিল ব্যাসর** (জন্ম ১৯৪৭) একজন আমেরিকান গণিতবিদ, যিনি অপারেটর তত্ত্ব এবং র‍্যাণ্ডম ম্যাট্রিক্সের তত্ত্বে আগ্রহী। তিনি ক্যালিফোর্নিয়া পলিটেকনিক স্টেট ইউনিভার্সিটির (ক্যাল পলি) গণিতের এমেরিটাস অধ্যাপক, এবং আমেরিকান ইনস্টিটিউট অফ ম্যাথমেটিক্সের উপ-পরিচালক।

## শিক্ষা এবং কর্মজীবন
ব্যাসর ১৯৬৯ সালে সান্তা ক্রুজের ক্যালিফোর্নিয়া বিশ্ববিদ্যালয় থেকে গণিতে স্নাতক ডিগ্রি অর্জন করেন এবং ১৯৭৫ সালে সেখানে পিএইচডি সম্পন্ন করেন। হ্যারল্ড উইডমের তত্ত্বাবধানে তাঁর গবেষণামূলক প্রবন্ধটির শিরোনাম ছিল *অ্যাসিম্পটোটিক ফর্মুলাস ফর টোপ্লিটজ ডিটারমিন্যান্টস।*

তিনি ১৯৭৬ সালে ক্যাল পলি অনুষদে যোগদান করেন এবং ২০০৮ সালে অবসর গ্রহণের আগে পর্যন্ত সেখানেই শিক্ষকতা করেন। 

তিনি ২০১১ থেকে ২০১৩ সাল পর্যন্ত আমেরিকান ম্যাথমেটিক্যাল সোসাইটি কাউন্সিলের সদস্য হিসেবে দায়িত্ব পালন করেন।

## স্বীকৃতি
ক্যাল পলিতে, তিনি ২০০৫ সালে বিশিষ্ট গবেষণা, সৃজনশীল কার্যকলাপ এবং পেশাদার উন্নয়ন পুরস্কারের বিজয়ী ছিলেন এবং ২০০৬ সালে তাঁর ও অধ্যাপক রামি শানির সম্মানে একটি আলোচনা সভা অনুষ্ঠিত হয়েছিল। তিনি আমেরিকান ম্যাথমেটিক্যাল সোসাইটির ২০১৮ সালের ফেলো শ্রেণীতে নির্বাচিত হয়েছিলেন।

## ব্যক্তিগত জীবন
ব্যাসরের স্বামী, কেন্ট ই. মরিসনও একজন গণিতবিদ যিনি সান্তা ক্রুজে তাঁর সাথে স্কুলে পড়াশোনা করেছিলেন, ক্যাল পলিতে তাঁর সাথে কাজ করেছেন এবং এখন আমেরিকান ইনস্টিটিউট অফ ম্যাথমেটিক্সের সাথে যুক্ত।

## তথ্যসূত্র

## বহিঃসংযোগ
* হোম পেজ
* দ্বারা সূচীকৃত  

বিষয়শ্রেণী:১৯৪৭-এ জন্ম
বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:২১শ শতাব্দীর মার্কিন নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের স্থান অনুপস্থিত (জীবিত ব্যক্তি)
সুহাইল বাহওয়ান

**সুহাইল সালিম বাহওয়ান** (; ২২ মে ১৯৩৯ – ২৩ নভেম্বর ২০২৫) ছিলেন একজন ওমানি শতকোটিপতি ব্যবসায়ী।

## প্রারম্ভিক জীবন ও কর্মজীবন
বাহওয়ান ওমানের সুর শহরে একজন ক্ষুদ্র ব্যবসায়ী হিসেবে কর্মজীবন শুরু করেন। তার বাবার কাছ থেকে উত্তরাধিকারসূত্রে পাওয়া একটিমাত্র দাও (এক ধরণের ঐতিহ্যবাহী জাহাজ) নিয়ে তিনি ওমান ও ভারতের মধ্যে ব্যবসা করতেন। ১৯৬৫ সালে তিনি রাজধানী মাস্কাটে চলে আসেন এবং তার ভাই সাউদের সাথে মুতরাহ সূকে (ঐতিহ্যবাহী বাজার) 'সুহাইল অ্যান্ড সাউদ বাহওয়ান' নামে একটি দোকান খোলেন। শুরুতে তারা নির্মাণ সরঞ্জাম এবং মাছ ধরার জাল কেনাবেচা করতেন।

১৯৬৮ সালে তিনি ওমানে সিকো ঘড়ির স্থানীয় লাইসেন্স পান এবং পরবর্তীতে টয়োটার ডিলারশিপ লাভ করেন।

বর্তমানে সুহাইল বাহওয়ান গ্রুপ ওমানের বৃহত্তম বেসরকারি ব্যবসা প্রতিষ্ঠান। সার, স্বাস্থ্যসেবা, নির্মাণ এবং অটোমোবাইলসহ বিভিন্ন খাতে এই গ্রুপের ব্যবসায়িক স্বার্থ রয়েছে।

২০০২ সালে সুহাইল তার ভাই সাউদের সাথে ব্যবসায়িক অংশীদারিত্ব ত্যাগ করেন। এর ফলে মূল সুহাইল বাহওয়ান ব্যবসায়িক গোষ্ঠীটি দুটি পৃথক গ্রুপে বিভক্ত হয়ে যায়।

২০১৬ সালে বাহওয়ান তার দ্বিতীয় কন্যা আমাল বাহওয়ানের হাতে সুহাইল বাহওয়ান গ্রুপ পরিচালনার সিংহভাগ দায়িত্ব অর্পণ করেন। ২০২১ সালে তিনি ছিলেন *[[ফোর্বস]]*-এর বার্ষিক বিশ্বের শতকোটিপতি তালিকায় স্থান পাওয়া একমাত্র ওমানি।

২০২২ সালের এপ্রিলে ফ্রান্সের নঁতের প্রসিকিউটর অফিস বাহওয়ান এবং রেনোঁর সাবেক সিইও কার্লোস গোনের বিরুদ্ধে আন্তর্জাতিক গ্রেপ্তারি পরোয়ানা জারি করে। গাড়ি নির্মাতা প্রতিষ্ঠান রেনোঁ থেকে ব্যক্তিগত ব্যবহারের জন্য অর্থ সরিয়ে নেওয়ায় সহায়তার অভিযোগ তদন্তের অংশ হিসেবে এই পরোয়ানা জারি করা হয়েছিল। ২০২২ সালে তার সম্পদের পরিমাণ প্রায় ৬০ কোটি ডলার হ্রাস পায় বলে জানা যায়।

## ব্যক্তিগত জীবন ও মৃত্যু
সুহাইল বাহওয়ান বিবাহিত ছিলেন এবং তার ১৫ জন সন্তান রয়েছে। তিনি ওমানের মাস্কাটে বসবাস করতেন।

২০২৫ সালের ২৩ নভেম্বর ৮৬ বছর বয়সে বাহওয়ান মৃত্যুবরণ করেন।

## পুরস্কার
* ২০১৭: আরব লীগের পক্ষ থেকে স্বেচ্ছাসেবী কাজের জন্য 'শেখ ইসা বিন আলী আল খলিফা পুরস্কার'।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:সুরের ব্যক্তি
বিষয়শ্রেণী:ওমানি শতকোটিপতি
বিষয়শ্রেণী:ওমানি ব্যবসায়ী
বিষয়শ্রেণী:ওমানি কোম্পানি প্রতিষ্ঠাতা
আবদ-আল-রাজ্জাক সমরকন্দি

**আবদ-আল-রাজ্জাক সমরকন্দি** (, *কামাল-উদ-দীন আবদ-উর-রাজ্জাক ইবনে ইসহাক সমরকন্দি*; ৭ নভেম্বর ১৪১৩ – আগস্ট ১৪৮২) ছিলেন একজন পারসিক তৈমুরি ইতিবৃত্তকার এবং ইসলামি পণ্ডিত। তিনি কিছুকাল পারস্যের তৈমুরি রাজবংশের শাসক শাহ রুখের রাষ্ট্রদূত হিসেবে দায়িত্ব পালন করেন। রাষ্ট্রদূত হিসেবে তিনি ১৪৪০-এর দশকের শুরুর দিকে দক্ষিণ ভারতের কালিকটে (কোঝিকোড়) গিয়েছিলেন। তিনি কালিকটে যা দেখেছিলেন তার একটি বর্ণনা লিখেছিলেন, যা তৎকালীন কালিকটের সমাজ ও সংস্কৃতির তথ্যের আকর হিসেবে অত্যন্ত মূল্যবান। তিনি তৈমুরি রাজবংশ এবং মধ্য এশিয়ার তাদের পূর্বসূরিদের ইতিহাসের একটি দীর্ঘ ইতিবৃত্ত বা কালপঞ্জিও তৈরি করেছিলেন, তবে এটি ততটা মূল্যবান নয় কারণ এর বেশিরভাগই পূর্ববর্তী বিভিন্ন উৎস থেকে সংকলন করা হয়েছে।

## প্রারম্ভিক জীবন
আবদ-আল-রাজ্জাক ১৪১৩ সালের ৭ নভেম্বর হেরাতে জন্মগ্রহণ করেন। তার পিতা জালাল-উদ-দীন ইসহাক ছিলেন হেরাতে শাহ রুখের দরবারের কাজী এবং ইমাম। তিনি তার পিতা এবং বড় ভাই শরীফ-উদ-দীন আবদুর কাহহারের কাছে পড়াশোনা করেন এবং তাদের সাথে একত্রে ১৪২৯ সালে শামস-উদ-দীন মোহাম্মদ জাজারির কাছ থেকে 'ইজাজাহ' (সনদ) লাভ করেন। ১৪৩৭ সালে পিতার মৃত্যুর পর তিনি শাহ রুখের দরবারের কাজী হিসেবে নিযুক্ত হন। 

## ভ্রমণ ও লেখালেখি
আবদ-আল-রাজ্জাক জানুয়ারি ১৪৪২ থেকে জানুয়ারি ১৪৪৫ পর্যন্ত পারস্যের তৈমুরি শাসক শাহ রুখের রাষ্ট্রদূত হিসেবে ভারতের কালিকটে অবস্থান করেন। তিনি এই ভারত অভিযানের ৪৫ পৃষ্ঠার একটি বিবরণ লিখেছিলেন। এটি তার গ্রন্থ *মাতলা-উস-সাদাইন ওয়া মাজমা-উল-বাহরাইন* (দুই শুভ নক্ষত্রের উদয় এবং দুই সাগরের মিলন) এর একটি অধ্যায় হিসেবে অন্তর্ভুক্ত। প্রায় ৪৫০ পৃষ্ঠার এই বইটিতে ১৩০৪ থেকে ১৪৭০ সাল পর্যন্ত তার পরিচিত বিশ্বের ইতিহাসের একটি বিস্তারিত কালপঞ্জি রয়েছে।

ভারত সফরের বর্ণনায় আবদ-আল-রাজ্জাক জামোরিনের অধীনে কালিকটের জীবন ও ঘটনাবলি এবং রাজা দ্বিতীয় দেব রায়ের রাজত্বকালে হাম্পি-র বিজয়নগর সাম্রাজ্যের জাঁকজমক ও বিশাল সম্পদের কথা উল্লেখ করেছেন। তিনি ১৫শ শতাব্দীতে ভারত মহাসাগরের সামুদ্রিক বাণিজ্য সম্পর্কেও তথ্য রেখে গেছেন।

আবদ-আল-রাজ্জাকের *মাতলা-উস-সাদাইন ওয়া মাজমা-উল-বাহরাইন* বইটিতে শাহ রুখের রাষ্ট্র এবং মিং চীনের মধ্যকার কূটনৈতিক সম্পর্কের বিস্তারিত বিবরণও অন্তর্ভুক্ত ছিল।

বিশেষ করে, এতে ১৪২০-১৪২২ সালে শাহ রুখের বেইজিংয়ে পাঠানো প্রতিনিধি দলের একজন সদস্য গিয়াস আল-দীন নাকাশের প্রত্যক্ষদর্শী বর্ণনা সংকলিত হয়েছিল।

## তথ্যসূত্র

## বহিঃসংযোগ

* এনসাইক্লোপিডিয়া ইরানিকায়: আবদ-আল-রাজ্জাক সমরকন্দি, ইতিহাসবিদ ও পণ্ডিত (১৪১৩-৮২)
* আবদ আল-রাজ্জাক সমরকন্দি, ''Narrative of my voyage into Hindoostan, and the wonders and remarkable peculiarities which this country presents'', মূল ফার্সি রচনা (১৪৪২-১৪৪৫), ১৮৫৭ সালের ইংরেজি অনুবাদ।

বিষয়শ্রেণী:১৫শ শতাব্দীর ভ্রমণকারী
বিষয়শ্রেণী:দক্ষিণ এশিয়ার অভিযাত্রী
বিষয়শ্রেণী:১৫শ শতাব্দীর ফার্সি ভাষার লেখক
বিষয়শ্রেণী:সমরকন্দের ব্যক্তি
বিষয়শ্রেণী:হেরাতের ব্যক্তি
বিষয়শ্রেণী:ভারতের ইতিহাস লিখন
বিষয়শ্রেণী:১৪৮২-এ মৃত্যু
বিষয়শ্রেণী:১৪১৩-এ জন্ম
বিষয়শ্রেণী:মধ্যযুগীয় ইসলামি ভ্রমণ লেখক
ক্যাটরিনা ব্যারন

**ক্যাটরিনা ডিন ব্যারন** (জন্ম ১৯৬৫) একজন আমেরিকান গণিতবিদ এবং গাণিতিক পদার্থবিদ, তাঁর গবেষণা শীর্ষবিন্দু অপারেটর বীজগণিত নিয়ে। তিনি নটরডেম বিশ্ববিদ্যালয়ের গণিতের সহযোগী অধ্যাপক।

## শিক্ষা এবং কর্মজীবন
ব্যারন ১৯৮৭ সালে শিকাগো বিশ্ববিদ্যালয় থেকে পদার্থবিদ্যায় স্নাতক ডিগ্রি অর্জন করেছেন। তিনি ১৯৯৬ সালে রটগার্স বিশ্ববিদ্যালয় থেকে পিএইচডি সম্পন্ন করেন, জেমস লেপোস্কি এবং ই-ঝি হুয়াং যৌথভাবে তাঁর গবেষণার তত্ত্বাবধায়ক ছিলেন, তাঁর গবেষণা পত্রের শিরোনাম ছিল *দ্য সুপারজিওমেট্রিক ইন্টারপ্রিটেশন অফ ভার্টেক্স অপারেটর সুপারঅ্যালজেব্রাস*।

২০০১ সালে নটরডেম বিশ্ববিদ্যালয়ে গণিতের সহযোগী অধ্যাপক হওয়ার আগে, তিনি ক্যালিফোর্নিয়া বিশ্ববিদ্যালয়ের সান্তা ক্রুজে জিওফ্রে ম্যাসনের সাথে পোস্টডক্টরাল গবেষক ছিলেন, এটি ক্যালিফোর্নিয়া বিশ্ববিদ্যালয়ের প্রেসিডেন্সিয়াল পোস্টডক্টরাল ফেলোশিপ দ্বারা সমর্থিত ছিল।

## স্বীকৃতি
"লিঙ্গ সমতার জন্য তাঁর নিরলস সোচ্চার ভূমিকা, বীজগণিত, রিপ্রেজেন্টেশন থিওরি ও গাণিতিক পদার্থবিজ্ঞানে নারীদের মেন্টরশিপ প্রদান এবং গণিতে নারীদের সহায়তার লক্ষ্যে গৃহীত বিভিন্ন উদ্যোগে সক্রিয় অংশগ্রহণ ও নেতৃত্বের জন্য" ব্যারন-কে ২০২৫ সালের অ্যাসোসিয়েশন ফর উইমেন ইন ম্যাথমেটিক্স-এর ফেলো হিসেবে মনোনীত করা হয়েছিল।

## তথ্যসূত্র




## বাহ্যিক লিঙ্কগুলি

* হোম পেজ
* দ্বারা সূচীকৃত  

বিষয়শ্রেণী:নটর ডেম বিশ্ববিদ্যালয়ের শিক্ষক
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নারী গণিতবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৫-এ জন্ম
সাইদ বিন সালিম আল শাকসি

**সাঈদ বিন সালিম আল শাকসি** (; ১৯৩৪ – সেপ্টেম্বর ২০১৫) ছিলেন একজন ওমানি ব্যবসায়ী, যিনি শাকসি গ্রুপের প্রতিষ্ঠাতা এবং চেয়ারম্যান ছিলেন। আল শাকসি আল ব্যাংক আল আহলি আল ওমানি এসএওজি, ওমান ফিশারিজ কো. এসএওজি এবং ওমান হোটেলস কো. এসএওজি সহ বেশ কয়েকটি জয়েন্ট-স্টক কোম্পানির সদস্য এবং ব্যবস্থাপনা পরিচালক হিসেবে দায়িত্ব পালন করেছেন।

ব্যক্তিগত ব্যবসা শুরু করার আগে আল শাকসি ওমানি সরকারে গুরুত্বপূর্ণ ভূমিকা পালন করেছিলেন। তিনি ১৯৭০ সালে ওমানের স্বাস্থ্য মন্ত্রণালয়ের প্রথম আন্ডার সেক্রেটারি হিসেবে নিযুক্ত হন। পরবর্তীতে তিনি পাকিস্তানের করাচিতে ওমানের কনসাল জেনারেল (১৯৭৫) হিসেবে দায়িত্ব পালন করেন। তিনি ১৯৬৭ সালে ট্রুশিয়াল স্টেটস কাউন্সিলের (বর্তমানে সংযুক্ত আরব আমিরাত ফেডারেল সরকার) ডেপুটি ডিরেক্টর পদে অধিষ্ঠিত ছিলেন। তারও আগে ১৯৬৪ সালে তিনি সংযুক্ত আরব আমিরাতের দুবাইয়ে সিটিব্যাংকে ক্রেডিট ইনভেস্টিগেটর হিসেবে কাজ করেন। কর্মজীবনের শুরুতে তিনি জাঞ্জিবার সরকারে এক বছর চিফ মিনিস্টারের দপ্তরে অ্যাসিস্ট্যান্ট সেক্রেটারি ও প্রোটোকল অফিসার হিসেবে এবং আড়াই বছর অর্থ মন্ত্রণালয়ে প্রিন্সিপাল অ্যাসিস্ট্যান্ট সেক্রেটারি হিসেবে (১৯৬০) কাজ করেছেন। এছাড়াও তিনি কেনিয়ার ইস্ট আফ্রিকান টোব্যাকো কোম্পানিতে ম্যানেজমেন্ট ট্রেইনি ছিলেন।

আল শাকসি ১৯৬০ সালে লন্ডন বিশ্ববিদ্যালয় থেকে রাষ্ট্রবিজ্ঞান, অর্থনীতি এবং ইংরেজি সাহিত্যে বিএ ডিগ্রি অর্জন করেন। তিনি ১৯৬২ সালে বাণিজ্যিক নীতি ও গ্যাটের (জিএটিটি) নীতিমালার ওপর একটি জাতিসংঘ ফেলোশিপ এবং ১৯৬৩ সালে উন্নয়ন অর্থায়নের ওপর আরেকটি জাতিসংঘ ফেলোশিপ সম্পন্ন করেন।

আল শাকসি একজন ব্যক্তিগত শিল্প সংগ্রাহক এবং নিজেও একজন শিল্পী ছিলেন। তিনি ২০১৫ সালের সেপ্টেম্বরে তার ৮১তম জন্মদিনের কিছুকাল আগে মৃত্যুবরণ করেন।

## আরও দেখুন
* সালাম বিন সাঈদ আল শাকসি
* শাকসি গ্রুপ

## তথ্যসূত্র

## বহিঃসংযোগ
* দ্য শাকসি গ্রুপ কর্পোরেট ওয়েবসাইট

বিষয়শ্রেণী:১৯৩৪-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ওমানি ব্যবসায়ী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
১০ জ্বিলকদ

**১০ জ্বিলকদ** হলো ইসলামি হিজরি বর্ষপঞ্জির একাদশ মাস জ্বিলকদের দশম দিন। এটি চান্দ্র হিজরি সালের ৩০৫তম দিন হয়, যদি রমজান মাস ৩০ দিন পূর্ণ না করে। তবে যদি রমজান মাস ৩০ দিন পূর্ণ করে, তাহলে এটি ৩০৬তম দিন। আর যদি সফর, রবিউস সানি, জমাদিউস সানি, শা‘বান ও রমজান এই পাঁচ মাসই ৩০ দিনে পূর্ণ হয়, তাহলে এটি বছরের ৩০৭তম দিন। হিজরি সালের হিসাব অনুযায়ী, এই দিনের পর বছর শেষ হতে আরো ৪৯ বা ৫০ দিন অবশিষ্ট থাকে।

## ঘটনাবলি

* ২৭০ হিজরি – খামারোয়াহ ইবনে আহমদ ইবন তুলুনকে তার বাবা আহমদ ইবন তুলুনের মৃত্যুর পর মিশর ও শামে তুলুনি রাজ্যের আমীর নিযুক্ত করা হয়।
* ৬৭৫ হিজরি – বুস্তান যুদ্ধে মংগোল-সেলজুক জোটের বিরুদ্ধে আল-জাহির বাইবার্স মামলুক বাহিনীকে নেতৃত্ব দেন। এতে তিনি বিজয় লাভ করেন। 
* ১০২৯ হিজরি – উসমানীয় সামরিক বাহিনী মন্ত্রী গাজি ইস্কান্দার পাশার নেতৃত্বে পোলীয় সেনাদের বিরুদ্ধে জয় লাভ করে। এতে ৬০,০০০ জন পোলীয় সৈন্যের মধ্যে মাত্র ৪০০ জন জীবিত অবস্থায় পলায়ন করে।
* ১১১১ হিজরি – উসমানীয় বাহিনী মুস্তফা দায়ীর নেতৃত্বে ফাসের সুলতান ইসমাইল আল-কাবিরকে “জাদাউইয়া যুদ্ধে” পরাজিত করে, যেখানে ফাসির ৩০,০০০ নিহত হয়।
* ১২২৮ হিজরি –আলজেরিয়ায় ফরাসি বাহিনী বিদ্রোহী আহমদ বুমারজাককে গ্রেফতার করে, যিনি ফরাসিদের বিরুদ্ধে বিপ্লবের নেতৃত্ব দেন। পরবর্তীতে তাকে মৃত্যুদণ্ড প্রদান করা হয়।
* ১৩২৯ হিজরি– উসমানীয়-ইতালীয় যুদ্ধের ইতালীয় যুদ্ধ বিমান প্রথম বোমা নিক্ষেপ করে।
* ১৩৩৯ হিজরি– মিশরে লাবিবা আহমদ নারী পত্রিকা “নাহদাহ নিসাইয়া” প্রকাশ করেন। এটি ইসলাম প্রভাবিত একটি মাসিক নারীবিষয়ক পত্রিকা ছিল। এরপর থেকে পত্রিকাটি কয়েক বছর ধরে প্রকাশিত হয়।
* ১৩৬৫ হিজরি– মার্কিন রাষ্ট্রপতি হ্যারি এস. ট্রুম্যান বৃটিশ কর্তৃত্বাধীন ফিলিস্তিনে ব্যাপক অভিবাসন অনুমোদনের জন্য আহ্বান জানান। তিনি জাতিসংঘকে ফিলিস্তিনকে দুটি রাষ্ট্রে বিভক্ত করার জন্য প্রভাবিত করেন এবং রাষ্ট্র ঘোষণার পর দ্রুত ইসরায়েলকে স্বীকৃতি দেন।
* ১৩৭৫ হিজরি – চুক্তি অনুযায়ী মিশরের সুয়েজ খাল থেকে শেষ ব্রিটিশ সৈন্য প্রত্যাহার করা হয়।
* ১৩৯৬ হিজরি – মার্কিন যুক্তরাষ্ট্রে অনুষ্ঠিত নির্বাচনে জিমি কার্টার প্রেসিডেন্ট নির্বাচিত হন।
* ১৪৩৫ হিজরি – আল-কায়েদা ভারত উপমহাদেশে নতুন শাখা প্রতিষ্ঠা করার ঘোষণা দেয়।
* ১৪৪৪ হিজরি–তুরস্কে দ্বিতীয় ধাপের রাষ্ট্রপতি নির্বাচনে রজব তাইপ এরদোয়ান ৫২.১৮% ভোট নিয়ে বিজয়ী হন; এতে ভোটদানের হার ছিল প্রায় ৮৪.১৫%।

## জন্ম

* ৮৬২ হিজরি – রিদ্দি উদ্দিন আবু ফাযল আল-গাজি, ইসলামি পণ্ডিত ও শামীয় আরবি সাহিত্যিক।
* ১৩৫২ হিজরি– ন’মা, তিউনিশীয় গায়িকা।
* ১৩৫৬ হিজরি– সাআদ আল-ফারজ, কুয়েতি অভিনেতা।
* ১৩৬৬ হিজরু – মুহাম্মদ ওফিক, মিশরীয় অভিনেতা।
* ১৩৬৮ হিজরি – আলী করিম, সিরীয় অভিনেতা।
* ১৩৭৪ হিজরী – আইমান সুয়েদ, প্রসিদ্ধ মিশরীয় ক্বারী
* ১৩৮০ হিজরি – আবীর ঈসা, জর্ডানী অভিনেত্রী।
* ১৩৯২ হিজরি – খালিদ আল-রুইহি, সৌদি ফুটবল খেলোয়াড়।
* ১৪০৩ হিজরি – রিন্দা আল-বহিরি, মিশরীয় অভিনেত্রী।
* ১৪০৪ হিজরি – ওদাদ ইবিসেভিচ, বসনীয় ফুটবল খেলোয়াড়।

## মৃত্যু

* ২৭০ হিজিু – আহমদ ইবনে তুলুন, তুলুনি রাজবংশের প্রতিষ্ঠাতা। 
* ৮০৫ হিজরি – সিরাজ উদ্দিন আল-বালকিনি, ফিকহ ও হাদিসের ইমাম।
* ১৩৪৩ হিজরী – সুলাইমান আল-বুস্তানি, লেবানীয় সাহিত্যিক।
* ১৩৯৮ হিজরি–মুহাম্মদ সাদিক বসিস, প্রসিদ্ধ তিউনিসীয় বুদ্ধিজীবী ও জায়তুনা বিশ্ববিদ্যালয়ের অধ্যাপক। 

## আরো দেখুন

* ২ জ্বিলকদ
* ১ জ্বিলহজ্জ

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:জ্বিলকদ